**Միշել Վորմ** (նիդ.՝ Michel Vorm, հոկտեմբերի 20, 1983(1983-10-20), Էյսելստեյն, Ուտրեխտ, Նիդերլանդներ), նիդերլանդցի ֆուտբոլիստ, դարպասապահ։ Հանդես է գալիս անգլիական «Տոտենհեմ Հոտսպուր»-ի և Նիդերլանդների ազգային հավաքականի կազմում։

Ակումբային կարիերա
------------------

### Վաղ տարիներ

Վորմը սկսել է ֆուտբոլ խաղալ հարազատ քաղաքի սիրողական թիմում։

2005/06 մրացշրջանի ընթացքում ֆուտբոլիստը վարձավճարով հանդես է եկել «*Դեն Բոսխ*»-ի կազմում։ Թիմի կազմում անցկացրած միակ մրցաշրջանում Վորմը մասնակցել է 35 հանդիպման։

Մրցաշրջանի ավարտից հետո Միշելը վերադարձել է «Ուտրեխտ»։ Թիմի կազմում նա իր նորամուտը նշել է 2006 թվականի օգոստոսին՝ «Վիլեմ II»-ի դեմ խաղում։ Թիմի կազմում անցկացրած առաջին մրցաշրջանում Միշելը մասնակցել է 33 հանդպման։

Միշել Վորմը թիմից հեռացել է 2011-12 մրցաշրջանից հետո։ Նիդերլանդների ֆուտբոլի առաջնության շրջանակներում Վորմը դաշտ է դուրս եկել 136 անգամ։

### «Սուոնսի Սիթի»

2011 թվականի օգոստոսին Միշել Վորմը տեղափոխվել է Պրեմիեր Լիգայում հանդես եկող «Սուոնսի Սիթի»։ Տրանսֆերն արժեցել է 1.5 միլիոն եվրո։

Թիմի կազմում նա իր դեբյուտը նշել է 2011 թվականի օգոստոսի 15-ին՝ «Մանչեսթեր Սիթի»-ի դեմ խաղում՝ որն ավարտվել է 4-0 հաշվով քաղաքայինների հաղթանակով։ Վորմը այդ խաղում բաց է թողել 4 գոլ, բայց միևնույն ժամանակ կատարել է 11 սեյվ՝ ավելին քան որևէ այլ դարպասապահ։

Իր երկրորդ հանդիպման ընթացքում Միշելը հետ է մղել Բեն Ուոթսոնի իրացրած 11-մետրանոց հարվածը։ Իր առաջին մրցաշրջանում Միշելը մասնակցել է 37 հանդիպման, որոնցից 13-ում նա անառիկ է պահել դարպասը։

2012 թվականի սեպտեմբերի 27-ին Միշել Վորմը 4 տարով երկարաձգել է իր պայմանագիրը։

### «Տոտենհեմ Հոտսպուր»

2014 թվականի հուլիսի 23-ին Միշել Վորմը տեղափոխվել է «Տոտենհեմ Հոտսպուր»։ Ֆուտբոլիստը թիմի հետ կնքել է 4 տարվա պայմանագիր, իսկ տրանսֆերն արժեցել է 3.5 միլիոն եվրո, որի 30%-ը ստացել է «Ուտրեխտ»-ը։

«Տոտենհեմ»-ի կազմում նա իր դեբյուտը նշել է 2014 թվականի սեպտեմբերի 24-ին՝ Լիգայի գավաթի խաղարկության շրջանակներում կայացած «Նոթինգհեմ Ֆորեստ»-ի դեմ խաղում։ Պրեմիեր Լիգայի շրջանակներում Վորմը իր առաջին հանդիպումը անցկացրել է 2015 թվականի մարտի 21-ին՝ մանսակցելով «Լեսթեր Սիթի»-ի դեմ խաղին։ Հանդիպումն ավարտվել է 4-3 հաշվով՝ լոնդոնցիների հաղթանակով։

Միջազգային կարիերա
------------------

Նիդերլանդների ազգային հավաքականի կազմում Միշել Վորմը իր նորամուտը նշել է 2008 թվականի նոյեմբերի 19-ին՝ Շվեդիայի հավաքականի դեմ խաղում։ Հավաքականի կազմում Վորմը մասնակցել է ԱԱ 2010-ին, ԱԱ 2014-ին և Եվրո 2012-ին։

Ձեռքբերումներ
-------------

* Անգլիայի լիգայի գավաթակիր - 2015
* Աշխարհի առաջնության բրոնզե մեդալակիր - 2014

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «Swansea agree fee for Dutch international goalkeeper Michel Vorm». *The Guardian*. London. 2011 թ․ օգոստոսի 7. Վերցված է 2011 թ․ օգոստոսի 23-ին.
4. ↑  «Manchester City vs. Swansea City - Football Match Report - August 15, 2011». ESPN.
5. ↑  «Swansea 0–0 Wigan». BBC News. 2011 թ․ օգոստոսի 20.
6. ↑  «Archived copy». Արխիվացված է օրիգինալից 2012 թ․ մարտի 23-ին. Վերցված է 2012 թ․ հուլիսի 24-ին.`{{cite web}}`: CS1 սպաս․ արխիվը պատճենվել է որպես վերնագիր (link)
7. ↑  «Goalkeeper Michel Vorm signs new Swansea City contract». BBC Sport. 2012 թ․ սեպտեմբերի 27.
8. ↑  «Vorm Confirms Tottenham Switch». *Goal.com*. 2014 թ․ հուլիսի 23.
9. ↑  Sanghera, Mandeep (2015 թ․ մարտի 21). «Tottenham 4–3 Leicester». BBC Sport. Վերցված է 2015 թ․ մարտի 22-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Միշել Վորմի էջը *voetbalstats.nl* կայքում (նիդեր.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միշել Վորմ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · Voetbalstats · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 166561 |

 |